Jackie Chan
Džekis Čanas (tikrasis vardas Chan Kong Sang, g. 1954 m. balandžio 7 d. Honkonge) – kovos menų žinovas, aktorius, režisierius, kaskadinininkas ir dainininkas iš Kinijos. Džekis Čanas yra vienas žinomiausių veiksmo filmų su kung fu elementais aktorių visame pasaulyje, pagarsėjęs akrobatišku kovos stiliumi ir įvairių baldų bei kitų buitinių dalykų panaudojimu vietoje ginklų. Čanas yra vaidinęs daugiau kaip šimte filmų, tad jis vienas žinomiausių Kinijos ir Azijos kino žvaigždžių visame pasaulyje. Jis taip pat atliko daug dainų savo filmams, muziką kuria nuo 1984 m. Buvo apdovanotas Oskaru 2016 metais vykusioje „Governors“ ceremonijoje.